ขุนคลังคนใหม่ของอังกฤษยันไม่ออกงบฯฉุกเฉิน แม้หลายฝ่ายกังขาศก.หลัง Brexit
"นายฟิลลิป แฮมมอนด์" ขุนคลังคนใหม่ของอังกฤษยันไม่ออกงบฯฉุกเฉิน แม้หลายฝ่ายกังขาสภาพเศรษฐกิจหลัง Brexit
14 ก.ค. 2559

นายฟิลิป แฮมมอนด์ รัฐมนตรีกระทรวงการคลังคนใหม่ของอังกฤษเปิดเผยว่า อังกฤษจะไม่ออกงบประมาณฉุกเฉิน แม้ว่าจะมีผู้กังขาเกี่ยวกับสถานภาพเศรษฐกิจของอังกฤษ หลังจากที่มีการลงประชามติเพื่อถอนตัวออกจากสหภาพยุโรป (Brexit)
ทั้งนี้ นายแฮมมอนด์ ถือเป็นรัฐมนตรีคนแรกๆในคณะรัฐมนตรีของนางเทเรซา เมย์ นายกรัฐมนตรีคนใหม่ของอังกฤษ โดยเขามีภารกิจเร่งด่วนคือการกอบกู้ความเชื่อมั่นของประชาชนและนักลงทุนที่มีต่อเศรษฐกิจของประเทศ
โดย นายแฮมมอนด์เตรียมพบปะกับนายมาร์ค คาร์นีย์ ผู้ว่าธนาคารกลางอังกฤษ (BoE) ในวันนี้ เพื่อหารือเกี่ยวกับสถานการณ์อังกฤษในปัจจุบัน